ການປະທ້ວງ ຕໍ່ການຂົ່ມຂືນຊໍາເລົາ ນັກສຶກສາຍິງ ຢູ່ອິນເດຍ ຍັງດໍາເນີນສືບຕໍ່ມາ (ສະໄລດ໌)
ນາຍົກລັດຖະມົນຕີອິນເດຍ ຮຽກຮ້ອງໃຫ້ ມີຄວາມສະຫງົບ ແລະໃຫ້ຄໍາໝັ້ນສັນຍາວ່າ ຈະປົກປ້ອງພວກຜູ້ຍິງ ໃນຂະນະທີ່ ທ່ານຊອກຫາທາງຢຸດຕິ ຄວາມໂກດແຄ້ນ ຂອງປະຊາຊົນ.
ພວກເຈົ້າໜ້າທີ່ອິນເດຍ ໄດ້ປິດຖະໜົນຫົນທາງ ແລະສະຖານີ ລົດໄຟຢູ່ເຂດໃຈ ກາງນະຄອນຫລວງນີວແດນລີ ໃນຄວາມພະ ຍາຍາມເພື່ອຢຸດຕິການເດີນຂະບວນປະທ້ວງຢ່າງຂະໜານ ໃຫຍ່ຂອງປະຊາຊົນ ກ່ຽວກັບການຂົ່ມຂືນຊໍາເລົາ ແລະທຸບຕີນັກ ສຶກສາຍິງອາຍຸ 23 ປີ ຜູ້ນຶ່ງ ຢ່າງປ່າເຖື່ອນໂດຍພວກແກ້ງກຸ່ມນຶ່ງ ຕໍາຫລວດໄດ້ເອົາສິ່ງຂອງໄປຕັນທາງສາຍຕ່າງໆ ທີ່ເນັ່ງໄປຫາ Indian Gate ຊຶ່ງເປັນອະນຸສາວະລີສົງຄາມມີລັກສະນະແບບ ອະນຸສາວະລີປະຕູໄຊ ຫລື Arc de Triomphe ຂອງຝຣັ່ງ ຢູ່ ໃນກາງນະຄອນຫລວງ ຊຶ່ງໄດ້ກາຍເປັນຈຸດສູນກາງຂອງການ ປະທ້ວງນັ້ນ ນາຍົກລັດຖະມົນຕີອິນເດຍໃນວັນຈັນວານນີ້ ໄດ້ຮຽກຮ້ອງໃຫ້ ມີຄວາມສະຫງົບ ແລະໃຫ້ ຄໍາໝັ້ນສັນຍາວ່າ ຈະປົກປ້ອງພວກຜູ້ຍິງ ໃນຂະນະທີ່ທ່ານ ຊອກຫາວິທີທາງ ທີ່ຈະຢຸດຕິຄວາມໂກດແຄ້ນຂອງປະຊາຊົນທີ່ເພີ້ມທະວີຂຶ້ນນັບມື້ ກ່ຽວ ກັບເຫດການດັ່ງກ່າວ ທີ່ເກີດ ຂຶ້ນຢູ່ໃນນະຄອນຫລວງນີວແດນລີ ໃນການກ່າວຄໍາປາໄສຜ່ານທາງໂທລະພາບນັ້ນ ທ່ານ Manmohan Singh ໄດ້ ໃຫ້ ການຄໍ້າປະກັນຕໍ່ປວງຊົນທັງຊາດວ່າ ຄວາມຍຸດຕິທໍາ “ຕ້ອງມີຂຶ້ນໃນຄະດີນີ້” ແລະຊຸກຍູ້ ໃຫ້ອິນເດຍ “ຮັກສາສັນຕິພາບ ແລະຄວາມສະຫງົບ” ເອົາໄວ້ ທ່ານກ່າວວ່າ ຈະດໍາເນີນ “ທຸກຄວາມພະຍາຍາມທີ່ສາມາດເຮັດໄດ້” ເພື່ອຄໍ້າປະກັນ ຄວາມປອດໄພ ແລະຄວາມໝັ້ນຄົງຂອງຜູ້ຍິງອິນເດຍ ການປະທ້ວງກ່ຽວກັບການໂຈມຕີທີ່ຮ້າຍກາດດັ່ງກ່າວ ໄດ້ມີຂຶ້ນຢູ່ທົ່ວປະເທດ ຫລາຍມື້ມາ ແລ້ວ ພວກເດີນຂະບວນປະທ້ວງຫລາຍຄົນຮຽກຮ້ອງໃຫ້ມີການລົງໂທດປະຫານຊີວິດ ພວກ ຜູ້ຊາຍ 6 ຄົນ ທີ່ກໍາລັງຖືກຄຸມຂັງຢູ່ໃນເວລານີ້